# Gnometris Manual

Gnometris is GNOME's version of Tetris, the classic game of interlocking four-piece blocks. As they fall from the top, the player must orient them to fit the other blocks at the bottom so that they form a complete horizontal line, in which case that line disappears and the player gains points.

2004
Angela Boyle
2007
Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Angela
Boyle

     anjela@u.washington.edu

Manual del Gnometris (versió 2.8)
Juny de 2004

Angela Boyle anjela@u.washington.edu

Projecte de documentació del GNOME

Aquest manual descriu la versió 2.12 del Gnometris.

## Comentaris

Per a informar d'un error o fer algun suggeriment quant al Gnometris o aquest manual, seguiu les indicacions a la pàgina de comentaris del GNOME.

## Introducció

El Gnometris prové del clàssic joc de blocs que cauen, el Tetris. L'objectiu del joc és crear línies horitzontals completes de blocs, que desapareixeran. Hi ha blocs de set formes diferents, cada un format per quatre blocs: un recte, dos amb forma de L, un quadrat i dos en forma de S. Els blocs cauen des de la part central superior de la pantalla, en un ordre aleatori. Podeu girar els blocs i moure'ls al llarg de la pantalla per a deixar-los en línies completes. Puntuareu quan deixeu caure blocs ràpidament i quan completeu línies. A mesura que pugi la puntuació, s'incrementarà el nivell i els blocs cauran més ràpidament.

Per a executar el Gnometris, seleccioneu Aplicacions Jocs Gnometris o introduïu `gnometris` en la línia d'ordres.

El Gnometris està inclòs en el paquet `gnome-games`, el qual és part de l'entorn d'escriptori GNOME. Aquest document descriu la versió 2.8 del Gnometris.

## Jugar al Gnometris

Podeu puntuar si realitzeu dues accions: completar línies i deixar caure blocs ràpidament.

### Moure els blocs

Per a jugar la partida, només necessiteu les quatre tecles de cursor.

- Esquerra i Dreta mouen el bloc corresponent al llarg de la pantalla.

- Amunt gira el bloc. La rotació predeterminada és en sentit antihorari. Podeu canviar el sentit del gir a Paràmetres Preferències si no seleccioneu Gira els blocs en sentit antihorari.

- Abaix i la barra espaiadora mouen el bloc més ràpidament cap avall de la pantalla. Abaix mou el bloc més ràpidament cap avall. La barra espaiadora mou el bloc directament al fons.

### Iniciar una partida nova

Per a iniciar una partida nova, aneu a Partida Nova. La partida començarà deixant caure blocs des de la part central superior de la finestra. L'inici predeterminat no té blocs en la finestra de joc i mostra el bloc següent que caurà en la cantonada superior dreta. Marcador mostra el número de punts que heu aconseguit. Línies mostra el número de línies que heu completat. Nivell mostra el nivell de dificultat en el que esteu.

### Fer una pausa a la partida

Per a feu una pausa en la partida, aneu a Partida Fes una pausa. Només podeu fer una pausa quan esteu jugant. No hi ha límit de temps per a fer una pausa. Per a reprendre la partida, torneu a Partida Fes una pausa.

### Acabar la partida

Aneu a Partida Acabar el joc per a acabar la partida actual sense sortir del Gnometris.

### Sortir del Gnometris

Per a sortit completament del Gnometris, aneu a Partida Surt. Si esteu enmig d'una partida, quan sortiu, acabareu la partida sense desar la puntuació.

### Aconseguir punts

Podeu puntuar de dues maneres: fent caure blocs ràpidament i eliminant línies completes de blocs. Quan elimineu línies, aconseguireu més punts, però fent caure blocs ràpidament els augmenta més ràpid. A mesura que pugeu de nivell, els blocs començaran a caure més ràpidament. El nivell màxim és el 10, en el que només tindreu un segon per a manipular cada bloc.

### Veure les puntuacions anteriors

Podeu veure les deu millors puntuacions aconseguides en l'ordinador a través de Partida Puntuacions. Els noms dels usuaris es mostraran al costat de la seva puntuació i de la data en què van jugar.

## Personalitzar el Gnometris

### Personalitzar l'inici de la partida

Si aneu a Paràmetres Preferències, podeu personalitzar una varietat de característiques per a l'inici de cada partida del Gnometris: número i densitat de files preomplertes, i nivell inicial. Les «Files preomplertes» es refereixen a les files que tindran blocs quan inicieu una partida nova.

#### Nombre de files preomplertes

Podeu canviar el número de files que tenen blocs a l'inici d'una partida nova si utilitzeu el quadre de selecció. Podeu començar amb fins a 19 files preomplertes a l'inici de la partida. El número predeterminat de files preomplertes és zero.

#### Densitat dels blocs en una fila preomplerta

Podeu canviar la densitat dels blocs en les files preomplertes a l'inici d'una partida nova. Podeu seleccionar una densitat de fins a 10 blocs. Primer hauríeu de seleccionar quantes files voleu tenir preomplertes a Nombre de files preomplertes. La densitat predeterminada de blocs és tres.

#### Nivell inicial

Podeu ajustar el nivell de dificultat en què comenceu. El nivell més alt en què podeu començar és 10, que també és el nivell més alt que podeu jugar. El nivell predeterminat inicial és 1.

### Personalització dels blocs

Des de Paràmetres Preferències podeu personalitzar una varietat de característiques relacionades amb els blocs: previsualització del bloc següent, colors dels blocs i gir del bolc.

#### Habilita el so

Amb aquesta opció podeu commutar els efectes de so. Si esteu jugant aquest joc en una àrea que compartiu amb altra gent, segurament hauríeu de inhabilitar el so.

#### Previsualitza el següent bloc

Seleccioneu aquesta opció si voleu veure el bloc següent que caurà. Aquesta característica us ajuda a planejar la ubicació dels blocs.

#### Utilitza colors de blocs aleatoris

Seleccioneu si voleu que les diferents configuracions de blocs estiguin codificades per color o estiguin colorejades aleatòriament. Si utilitzeu els colors per a ajudar-vos a identificar els blocs, els colors aleatoris us faran la partida més difícil.

#### Gira els blocs en sentit antihorari

Seleccioneu aquesta opció si voleu que els blocs girin en sentit antihorari o no.

#### Mostra on caurà el bloc

Si s'utilitza aquesta característica, una imatge gris del bloc mostrarà on aterrarà el bloc. Aquesta característica és molt útil per als jugadors principiants, però els jugadors experimentats ho trobaran una distracció.

### Personalitzar l'aparença del Gnometris

Dins de Paràmetres Preferències podeu personalitzar l'aparença del Gnometris: imatges per als blocs.

#### Imatge del bloc

Podeu canviar l'estil dels blocs, incloent la imatge i la mida. Hi ha una varietat d'estils prefabricats.

#### Fons

Si arrossegueu una imatge a la finestra del Gnometris, aquesta s'utilitzarà com a fons. Si voleu un color sòlid com a fons, arrossegueu'ne un des del selector de color o des del diàleg Fons i distintius del Nautlilus (l'element de reiniciar d'aquest diàleg també funciona).

## Autors

En J. Marcin Gorycki (janusz.gorycki@intel.com) ha escrit el Gnometris. L'Angela Boyle ha escrit aquest manual. Per a informar d'un error o fer algun suggeriment d'aquesta aplicació o aquest manual, seguiu les indicacions d'aquest document.

## Llicència

Aquest programa és programari lliure; podeu redistribuir-lo i/o modificar-lo sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior.

Aquest programa es distribueix amb l'esperança de que sigui útil, però SENSE CAP GARANTIA; fins i tot sense la garantia implícita de COMERCIALITZACIÓ o ADEQUACIÓ A UN ÚS CONCRET. Per a més detalls vegeu la Llicència pública general de GNU.

S'inclou una còpia de la Llicència pública general de GNU en l'apèndix de la Guia d'usuaris del GNOME. També podeu obtenir una copia de la Llicència pública general de GNU de la Free Software Foundation visitant el seu lloc web o escrivint a

     Free Software Foundation, Inc. 59 Temple Place - Suite 330 Boston, MA02111-1307USA